जुबिन् गर्ग्

जुबिन् गर्ग् (; १८ नवेम्बर् १९७२ – १९ सेप्टेम्बर् २०२५) असमः, भारतः देशस्य प्रसिद्धः गायकः आसीत्। सः एव सङ्गीतनिर्देशकः, गीतकारः, सङ्गीतकारः, चलचित्रनटः, चलचित्रनिर्माता, चलचित्रनिर्देशकः, पटकथालेखकः, वादकः, कविः च समाजसेवी च आसीत्। सः असमीया, हिन्दी, बाङ्ग्ला, बोरो, राजबंशी, मिसिङ्, गारो, डिमासा, नेपाली, भोजपुरी, ओडिया, तमिल्, तेलुगू, कन्नड, आङ्ग्ल, संस्कृत, उर्दू इत्यादि भाषासु चत्वारिंशदधिकासु गीतानि गायति स्म।

सन् १९९२ तमे वर्षे तस्य प्रथमं सङ्गीताल्बम् ‘‘अनामिका’’ प्रकाशितं, तस्मात् सः व्यावसायिकसङ्गीतक्षेत्रे प्रवेशं कृतवान्।

बाङ्ग्ला चलचित्रे ‘‘शुधु तुमी’’ इत्यस्मिन् सः २००५ तमे वर्षे ‘‘श्रेष्ठसङ्गीतनिर्देशकः’’ पुरस्कारं प्राप्तवान्। ‘‘या आली’’ गीतस्य कृते सः २००६ तमे वर्षे ‘‘ग्लोबल् इण्डियन् फिल्म् अवार्ड् (GIFA)’’ तथा ‘‘स्टार्डस्ट् अवार्ड्’’ इत्यत्र ‘‘श्रेष्ठः पाश्र्वगायकः (पुरुषः)’’ इति पुरस्कारौ अपि अलभत। ‘‘Echoes of Silence’’ (आङ्ग्ल-खासी चलच्चित्रम्) इत्यस्य कृते सः राष्ट्रियचलच्चित्रपुरस्कारं (रजतकमलं) प्राप्तवान्।

आधुनिकासमीयसङ्गीते नवधारां नीतवानिति कारणेन सः २०१४ तमे वर्षे ‘‘रेनेसाँ असम’’ इत्यस्मात् पुरस्कारं लब्धवान्। २०२४ तमे वर्षे मेघालयविज्ञानप्रविधिविश्वविद्यालयेन तस्मै मानद् D.Litt उपाधिः प्रदत्ता। २०२५ तमे वर्षे बेल्तला-बोहागोत्सवसमितिना तस्मै आजीवनसाधनायाः सन्मानरूपेण भूपेन हाजरिका पुरस्कारः प्रदत्तः।

जुबिन् गर्ग् बहुवाद्यवादकः अपि आसीत्। सः गिटारम्, कीबोर्ड्, तबलम्, ढोलः, हार्मोनियम्, मण्डोलिन् इत्यादीनि वाद्यानि वादयितुं शक्नोति स्म। सः असमस्य अतिप्रसिद्धः तथा अधिकं पारिश्रमिकं लभमानः गायकः आसीत्।

त्रिंशदधिकत्रये वर्षेषु तेन चत्वारिंशदधिकासु भाषासु प्रायः अष्टत्रिंशसहस्रं गीतानि रेकॉर्ड् कृतानि।

सप्टेम्बर् १९, २०२५ तमे दिवसे सः सिङ्गापुरे निधनं गतवान्।

 अपि च 



 List of songs recorded by Zubeen Garg

 सन्दर्भाः 

वर्गः:गायकाः